2 august 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale **în mai multe localități din județul Gorj:**

Ca urmare a unei avari înregistrate în cadrul Stației de Reglare Măsurare Presiune Petrom ce deservește localitatea Turburea, din județul Gorj, pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă astăzi, 2 august 2025,** **începând cu ora 13:42**.

În urma acestei întreruperi neplanificate, sunt afectați **1.270 de clienți casnici și non casnici** situați pe strada Bobaia, din localitatea Bobaia, pe strada Cocorova, din localitatea Cocorova, pe strada Poiana, din localitatea Gării, pe străzile Ilinești, Poiana și Principală, din localitatea Poiana, pe strada Șipotu, din localitatea Șipotu, pe străzile Principală, Spahii și Spahiul de Sus, din localitatea Spahii, pe străzile Cimitirului, Izvoare, Petroliștilor și Turburea, din localitatea Turburea, județul Gorj.

**Reluarea alimentării cu gaze naturale a clienților afectați se va face, după remedierea defectului, realizată de SRMP Petrom, în cursul zilei de astăzi, 2 august 2025, în jurul orelor 17:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*